4.  การวิจัยและพัฒนา

    ในธุรกิจบริการออกแบบ จัดหา และรับเหมาก่อสร้างและติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการก่อสร้างและติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่าง ๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้น ๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

บริษัทให้ความสำคัญกับการพัฒนาด้านบุคลากรอย่างต่อเนื่อง
เพื่อให้พนักงานได้เตรียมความพร้อมรับการเปลี่ยนแปลงจากภายนอกอยู่ตลอดเวลา
ทั้งในด้านกระบวนการคิด การนำไปปฏิบัติ ความรู้ความสามารถ และทัศนคติ ซึ่งแบ่งเป็น 2 ส่วนคือ
ส่วนที่หนึ่ง เป็นการพัฒนาความรู้ความสามารถเฉพาะด้าน (Core Business) และ Functional
เฉพาะสาขาวิชาชีพที่นำมาปฏิบัติงาน
โดยการถ่ายทอดความรู้และประสบการณ์จากการทำงานซึ่งกันและกันจากบุคลากรที่มีความเชี่ยวชาญในงานในบริษัทเองและวิทยากรจากภายนอก
และส่งไปอบรมเพิ่มเติมกับสถาบันฝึกอบรมภายนอก ส่วนที่สอง พัฒนาในส่วนอื่น ๆ
ที่เกี่ยวข้องกับทุกคนในองค์กร เช่น ความรู้เกี่ยวกับการให้บริการที่ดี ความรู้ในเรื่องระบบ ISO
นอกเหนือจากการอบรมให้ความรู้บริษัทได้เพิ่มการจัดทำ Workshop ร่วมกันด้วย
โดยบริษัทมีการจัดทำเป็นแผนการอบรมประจำปีที่ชัดเจนสำหรับการพัฒนาบุคคลากรในเรื่องต่าง ๆ
นอกจากนี้ ยังสนับสนุนให้วิศวกรได้มีโอกาสในการเลื่อนระดับวิศวกรอาชีพสูงขึ้นเพื่อบุคลากรนั้น ๆ
จะสามารถปฏิบัติงานได้อย่างเต็มที่
และมุ่งไปสู่ความสำเร็จตามเป้าหมายขององค์กรและของบุคคลเอง บริษัทได้มีการนำเอา KPI และ
Balance Score Card มาใช้ในการวัดผลการดำเนินงานของพนักงาน
เพื่อที่จะทำให้ระบบการให้รางวัล และผลตอบแก่พนักงานเป็นไปอย่างมีประสิทธิภาพ

2.  การพัฒนาด้านระบบคอมพิวเตอร์

ในปี 2551 ที่ผ่านมาบริษัท ฯ ได้ทำการปรับปรุงระบบสื่อสาร Leased Line Internet
ของสำนักงานใหญ่ เป็นแบบ Optical Fiber
เพื่อเพิ่มประสิทธิภาพในด้านความเร็วจากการเชื่อมโยงจาก Site งานต่างๆ เข้ามา
มีการติดตั้งระบบจัดเก็บ และสำรองของมูลเครือข่าย (NAS:Network Attached Storage)
เพื่อให้สามารรองรับการจัดเก็บข้อมูลขนาดใหญ่ ถึง 4 TB. จำนวน 2 ชุด
และยังได้มีการจัดทำระบบการจัดเก็บ Log
เพื่อให้สอดคล้องกับพระราชบัญญัติว่าด้วยการกระทำความผิดเกี่ยวกับคอมพิวเตอร์ประจำปี 2550
อีกด้วย

ในปี 2552 นี้ในส่วนของระบบบัญชี
ทางแผนกเทคโนโลยีสารสนเทศได้กำหนดแผนงานการพัฒนาระบบบัญชี
ร่วมกับหน่วยงานที่เกี่ยวเพื่อปรับปรุงระบบ POJJAMAN
อย่างต่อเนื่องโดยจะมีการพัฒนาส่วนของรายงานวิเคราะห์สำหรับผู้บริหาร
รวมทั้งมีการจัดตั้งทีมงานเพื่อร่วมกันจัดทำระบบฐานข้อมูลวัสดุเพื่อให้หน่วยงานที่เกี่ยวข้องนำไปใช้เป็นฐานข้อมูลร่วมกันได้ทุกโครงการ
ในด้านการใช้งานซอฟท์แวร์ ได้มีการกำหนดแผนเพื่อนำซอฟท์แวร์ Open Source
มาใช้งานอย่างเต็มรูปแบบ โดยมีแผนติดตั้ง และจัดฝึกอบรมการใช้งานโปรแกรม Open Office
ให้กับผู้ใช้งานทั้งปี

3.  การพัฒนาระบบคุณภาพมาตรฐาน ISO 9001:2000

ปัจจุบัน บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
มีระบบการบริหารงานคุณภาพระดับสากล ISO โดยได้รับการรับรองการบริหารงานคุณภาพมาตั้งแต่
วันที่ 31 สิงหาคม 2543 (ISO 9002 : 1994) จนถึงปัจจุบัน ISO 9001:2000 และในปี 2552
บริษัทมีมาตรการปรับปรุงระบบบริหารงานคุณภาพภายในบริษัทให้สอดคล้องกับมาตรฐานสากล
ISO9001:2008 โดย บริษัท Bureau Veritas Quality International (BVQI) จำกัด
เป็นผู้ประเมินและให้การรับรอง
บริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
โดยมีการตรวจติดตามจาก บริษัท Bureau Veritas ทุก ๆ 6 เดือน
รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach
(การพิจารณาอยางเปนกระบวนการ) นอกจากนี้บริษัทได้นำกลยุทธ์การบริหารจัดการแบบ
Balanced Scorecard (BSC) มาปรับใช้อย่างต่อเนื่องก้าวสู่ปีที่ 3
เพื่อติดตามถึงการบรรลุนโยบายและเป้าหมายของบริษัท
ทั้งนี้บริษัทจะได้ทำการปรับปรุงระบบการปฏิบัติงานและระบบบริหารงานคุณภาพให้รองรับต่อแผนธุรกิจของบริษัทในอนาคตและสอดคล้องกับสถานการณ์ทางเศรษฐกิจโลกในยุคปัจจุบัน
มุ่งเน้นการกำหนดเป้าหมายและแผนงานที่ปฏิบัติได้จริง
ควบคู่ไปกับการพัฒนาระบบงานเทคโนโลยีต่างๆ เพื่อให้การบริการด้านงานระบบวิศวกรรมที่มีคุณภาพ
และสร้างมูลค่าเพิ่มตอบสนองต่อทุกความต้องการและความคาดหวังให้กับลูกค้าของบริษัทได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทมีนโยบายด้านความปลอดภัยเป็นลายลักษณ์อักษรชัดเจน
    และประกาศให้ทราบพร้อมส่งเสริมควบคุมให้มีการปฏิบัติตามนโยบายทั่วทั้งองค์กร

    2. บริษัทปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย (จป.) ทุกระดับ ประจำหน่วยงานโครงการของบริษัทฯ

    3. ในปี 2551 บริษัทได้รับรางวัลชนะเลิศอันดับ 1 ทางด้านความปลอดภัยและสิ่งแวดล้อม
    ประจำปี 2551 โครงการก่อสร้าง อาคารเรียนประถมศึกษา
    โรงเรียนกรุงเทพคริสเตียนวิทยาลัย จาก Consulting & Management 49 Limited
    (CM 49)

    4. บริษัทส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร เช่น

-   การอบรม จป. ทุกระดับ

-   อบรมหลักสูตรคณะกรรมการความปลอดภัย

-   อบรมหลักสูตรเจ้าหน้าที่ความปลอดภัยในการทำงาน ระดับบริหาร

-   อบรมหลักสูตรเจ้าหน้าที่ความปลอดภัยในการทำงาน ระดับวิชาชีพ

-   อบรมหลักสูตรเจ้าหน้าที่ความปลอดภัยในการทำงาน ระดับเทคนิค

-   อบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน

    5. บริษัทให้ความร่วมมือกับสังคมส่วนรวม ส่วนราชการ ในเรื่องความปลอดภัย
    ทั้งในและนอกบริษัท เช่น

-   ร่วมกันซ้อมการหนีไฟภายในโครงการ ตามกฎหมายความปลอดภัย

-   ร่วมกับส่วนราชการในภูมิภาคทางด้านแรงงาน และสิ่งแวดล้อม คือ จังหวัดภูเก็ต และ

    จังหวัดประจวบคีรีขันธ์

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย)

-   ส่งบุคลากรเป็นอาจารย์พิเศษ ภาควิศวกรรมโยธา จุฬาลงกรณ์มหาวิทยาลัย

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

  ------------------------------------ ------------ ----------- -----------
  ประเภท                               2551         2550        2549

  การพัฒนาด้านบุคลากร                     4,536        1,494       1,188

  การพัฒนาด้านระบบคอมพิวเตอร์              2,880        800         6,250^(*)

  การพัฒนาระบบคุณภาพมาตรฐาน ISO 9001     -            76          63
  Version 2000                                                  

  การพัฒนาด้านระบบความปลอดภัยในการทำงาน   -            2.88        129

  รวม                                  7,416        2,372       7,630
  ------------------------------------ ------------ ----------- -----------

*ซื้อ Software HR&BSC